paragraph_text: Bila je kći gradskog prefekta, uglednog Rimljanina. U djevojaštvu, ostavši bez roditelja, razdjeljuje svoj imetak siromasima i odlazi u đakonice, posvetivši se dvorbi bolesnika i pomaganju siromašnima.<ref> Sveta Martina, djevica i mučenica KTA BK BiH, 30. siječnja 2008. (pristupljeno 10. travnja 2021.)  Odbivši prosidbu cara Aleksandra Severa, a time i carsko prijestolje, car ju dade zatvoriti i izvede pred sud, koji joj ponudi slobodu pod uvjetom prinosa žrtve u Apolonovu hramu. Martina odbija prinijeti žrtvu te se, nakon što se u hramu prekrižila, prema predaji hram urušio. Pretrpjela je i bičevanje, a u amfiteatru joj lav, suprotno očekivanjima, mirno legnu pred noge. Potom je stavljena na lomaču, no pljusak ugasi vatru. Naposljetku joj je odrubljena glava.